Celina yera una institutriz que treballaba ta os contes. Un día, quan yera fendo una gambada por os arredols d'o río Caldarés con os dos fillos d'os contes os ninos s'amanoron ta o río y se'n cayoron ta l'augua en un puesto a on que gosaba haber-ie gorgas. En veyer que os ninos s'afogaban, Celina se'n chitó ta l'augua ta mirar de quitar-los, pero s'afogoron os tres ya que o vestito de Celina s'enganchó a una roca y no podió salir-ne. Dende allora se diz que os esprito d'a institutriz contina dondiando por o viello palacet.